(GMT+08:00) 2007-03-20 15:22:12
Baligan da suke zama tare da yaransu sun fi yawan cin abinci mai mai
Kuma rahoton ya bayyana cewa, bambancin da ke tsakanin wannan bincike da wadanda aka gudanar da su a da shi ne, mutanen da suka shiga binciken sun zo daga kabilu dababan daban, kuma launin fatansu da kuma matsayinsu wajen tattalin arziki sun sha bamban. Ban da wannan kuma rahoton ya nuna cewa, a da manazarta su kan mai da hankali kan tasirin da baligai suka bayar ga yara wajen cin abinci kawai, amma sun yi watsi da rawar da yara suke taka ga baligai wajen cin abinci.
Bugu da kari kuma rahoton ya ce, samun kiba fiye da kima wani muhimmin dalili ne da ke haddasa ciwon zuciya, shi ya sa ya kamata baligan da ke zama tare da yara su fi dora muhimmanci kan abincin da suke ci.
Jama'a masu sauraro, yanzu sai ku huta kadan, bayan haka kuma za mu karanta muku wani bayani kan sha'anin ilmi na kasar Sin. Yanzu dalibai mafi yawa da suke cikin yankunan da ke da wuyar zuwa a kasar Sin suna iya sauraron darusan da shahararrun malamai suke bayarwa ta tashar. Kuma dalibai masu fama da talauci suna iya samun bashin daga bakunan kasar Sin don karatu. Haka kuma daga shekarar da muke ciki, yaran da ke kauyukan kasar Sin suna iya shiga makarantun firamare da sakandare bayan da suka biya kudin littattafai kawai. Dukkan wadannan al'amuran da ke faruwa sun shaida cewa, ma'aikatar ilmi ta kasar Sin tana mai da hankali kan tafiyar da ayyuka iri iri domin sa kaimi ga samun ilmi cikin daidaici. To, za mu yi muku bayani kan batun.(Kande)